ครูปรีชา บอก อยากร้องเพลง ต้องมีสักวัน ยังมั่นใจลอตเตอรี่ของตัวเอง 
สืบพยานโจทย์ คดีหวย 30 ล้าน ไต่สวน ครูปรีชา นาน 4 ชม.ไม่เสร็จ ต่อสืบนัดหน้า 29 มิ.ย. ด้านครู ยังมั่นใจ ลอตเตอรี่ของตัวเอง ขอร้องเพลง ต้องมีสักวัน ทนายษิทรา ลั่น พร้อมมาศาล 11 มิ.ย. นัดไต่สวน บอกกลัวอีกฝ่ายจะไม่มา,ความคืบหน้าคดีหวย 30 ล้าน ที่กาญจนบุรี เมื่อวันที่ 3 มิ.ย. เวลา 09.15 น. ทนายษิทรา เบี้ยบังเกิด เดินทางมาถึงศาลจังหวัดกาญจนบุรีก่อน พร้อม ทนายรณรงค์ แก้วเพ็ชร์ และทีมงานทนายประชาชนฯ โดยมีลูกสาวของ ร้อยตำรวจโทจรูญ วิมูล มาด้วย 2 คน บอกว่ามาสังเกตการณ์แทน ร้อยตำรวจโทจรูญ ซึ่งวันนี้ไม่ได้เดินทางมาที่ศาล,ทนายษิทรา เปิดเผยว่า วันนี้มี 2 เรื่อง ที่ศาลนัดคือ เรื่องแรก กรณีที่ครูปรีชายื่นคำร้องว่า ทนายษิทรา ละเมิดอำนาจศาล ในคดีแพ่ง ที่จำหน่ายคดีชั่วคราวอยู่ในขณะนี้ โดยกล่าวหาว่า ทนายตั้ม ถ่ายภาพนิ่งไฟล์คลิปเสียง หลักฐานในคดีความ แล้วโพสต์ลงหน้าเพจของตัวเอง มั่นใจว่าไม่ได้เป็นการละเมิด,ส่วนอีกคดีที่ ครูปรีชา ฟ้องคดีอาญา หมวดจรูญ ข้อหายักยอกทรัพย์หรือรับของโจร ก็เตรียมมาซักค้านเต็มที่ แต่คาดว่าศาลคงพิจารณาไม่เสร็จในวันเดียว,ขณะที่ ครูปรีชา ใคร่ครวญ เดินทางมาพร้อมทนายความ แต่ก็ไม่พูดอะไร บอกว่า เสร็จจากขึ้นศาลแล้วจะชี้แจงรายละเอียดอีกครั้ง,ด้าน นายวรยุทธ บุญวงษ์ใส ทนายความ บอกว่า วันนี้จะมีเพียง ครูปรีชา ที่จะให้การในชั้นศาล และจะแถลงต่อศาลว่ามีพยานอะไรบ้างที่จะนำสืบ หากมีเวลาก็จะให้พยานคนอื่นๆ ที่พร้อมอยู่แล้วให้การด้วย เช่น เจ๊บ้าบิ่น และ เจ๊พัช เบื้องต้น มีพยานทั้งหมดประมาณ 20 ปาก ที่จะแถลงต่อศาล,นอกจากนี้ยังเห็นว่า นางรัตนาพร สุภาทิพย์ หรือ เจ๊บ้าบิ่น แม่ค้าลอตเตอรี่ ก็เดินทางมาถึง แล้วเข้าไปด้านในชั้นศาลทันที โดยยังไม่พูดอะไร กับผู้สื่อข่าว มีเพียงสัญลักษณ์มือ ที่เรียกว่า I love you และบอกสั้นๆ ว่า โนคอมเมนต์ รวมถึง นางสาวพัชริดา พรมตา แม่ค้าลอตเตอรี่อีกคน ก็เดินทางมาที่ศาลแล้วเช่นกัน และสังเกตเห็นพ่อค้า แม่ค้าลอตเตอรี่หลายคนเดินทางมาให้กำลังใจพยานฝั่งครูปรีชาด้วย,หลังจากนั้น คู่ความทั้งสองฝ่ายได้เข้าสู่ห้องพิจารณาคดี บัลลังก์ 5 โดยไม่ให้ผู้เกี่ยวข้องเข้ารับฟังการพิจารณาคดี ต่อมา เวลาประมาณ 11.00 น. นายสุชพงศ์ บุญเสริม ทนายความครูปรีชา อีกคน ที่ดูแลคดีแพ่ง ลงมาจากชั้นศาล เปิดเผยว่า ศาลพิจารณาไต่สวนคำร้อง สรุปว่า ทนายษิทรา ไม่มีความผิด ฐานละเมิดอำนาจศาล เพราะยังไม่ได้วางข้อกำหนดเรื่องนี้ แต่ก็ได้ตักเตือน ครั้งต่อไปให้มีความระมัดระวังในการเผยแพร่ข้อมูล ไม่เปิดเผยเกี่ยวกับคดีความเป็นการชี้นำสังคมอีก,หลังจากพิจารณาคำร้อง ละเมิดอำนาจศาลแล้ว ศาลก็ไต่สวนมูลฟ้อง คดีที่ครูปรีชา ฟ้องหมวดจรูญ ข้อหายักยอกทรัพย์ หรือรับจองโจร ในห้องพิจารณาบัลลังก์เดียวกัน ต่อทันที โดยศาลอนุญาตให้ทนายความทั้งสองฝ่ายและโจทก์ เข้าไปในห้องพิจารณาคดีเท่านั้น,จากนั้นช่วงเที่ยง ศาลได้ให้ทั้งสองฝ่ายออกไปรับประทานอาหาร เพื่อจะกลับเข้าไปไต่สวนมูลฟ้องอีกครั้งในเวลา 13.30 น. โดย ทนายษิทรา เปิดเผยสั้นๆ ว่า เรื่องการละเมิดศาล สรุปแล้วตัวเองไม่ผิด แต่ศาลก็ได้ตักเตือนให้ระมัดระวังในการนำข้อมูลเกี่ยวกับคดีความไปเผยแพร่ พร้อมกับบอกว่า ในการไต่สวนมูลฟ้องคดีอาญา ที่ครูปรีชายื่นฟ้อง หมวดจรูญ ข้อหายักยอกทรัพย์ และรับของโจรนั้น พบพิรุธของหลักฐานบางอย่าง ที่ฝั่งครูปรีชาแสดงต่อศาลในวันนี้ มีพยานหลักฐานบางชิ้นที่สงสัยว่าเป็นหลักฐานเท็จ ซึ่งจะซักค้านกันในช่วงบ่าย จากนั้นก็ขอตัวไปกินข้าว,ต่อมา ครูปรีชา และทนายความก็ออกไปรับประทานอาหารเช่นกัน ก็ไม่เปิดเผยอะไร บอกว่าต้องรีบไปรีบกลับ แต่ทนายวรยุทธ ถามนักข่าวว่า เพลงที่ร้องเพราะไหม ก็แสดงถึงอารมณ์ขัน บ่งบอกว่าไม่ได้เครียดอะไร,ทีนี้กลุ่มผู้สื่อข่าวก็มาวิเคราะห์ถกเถียงกันว่า หลักฐานที่ทนายตั้มสงสัยว่า เป็นหลักฐานเท็จ คืออะไร เมื่อทนายตั้มกลับมาจากรับประทานอาหาร ก็ขอถามตรงๆ เลยสรุปที่สงสัยก็คือ หลักฐานภาพถ่ายทางไลน์ ที่ไม่มีวันที่ บอกว่าอยู่ในช่วงเดือนพฤศจิกายน คือช่วงหลังหวยออกไม่นาน แต่ทนายตั้มสงสัยว่า นี่คือไลน์ที่สร้างมาใหม่หรือเปล่า เพราะฉะนั้นจะขอให้อีกฝ่ายนำโทรศัพท์มือถือให้ศาลตรวจสอบ,แต่ผู้สื่อข่าวก็ถามกับทนายความครูปรีชาเช่นกัน ยืนยัน ไม่ใช่หลักฐานเท็จ เป็นข้อความจากไลน์จริงๆ แต่จะชัดเจนขึ้นกว่าที่ทราบก่อนหน้านี้ ในช่วงบ่ายจึงเตรียมชี้แจง พร้อมนำโทรศัพท์มาให้ศาลได้ตรวจสอบด้วย,ต่อจากนั้น เวลา 13.30 น. ทุกคนก็ขึ้นไปยังห้องพิจารณาคดีบัลลังก์ 5 เพื่อไต่สวนมูลฟ้องต่อ ใช้เวลาจนถึงประมาณเกือบ 18.00 น. ครูปรีชา พร้อมทนายความ ก็ออกมาเปิดเผยว่า หลังจากนี้ศาลได้มีข้อกำหนดชัดเจนแล้ว การจะให้ข้อมูลที่เกี่ยวกับคดีความมากไปกว่านี้ไม่ได้ ซึ่งวันนี้มีแต่ครูปรีชาคนเดียวที่ได้ให้การต่อชั้นศาล และยังไม่แล้วเสร็จ แม้แต่ เจ๊บ้าบิ่น ที่มาด้วย ก็ยังไม่ได้ให้การ ศาลจึงนัดอีกครั้ง ในวันที่ 29 มิถุนายน ครูปรีชาก็ต้องขึ้นให้การอีกด้วย ส่วนประเด็นข้อสงสัยในหลักฐานของฝ่ายตรงข้าม ก็ตอบได้ มั่นใจในพยานหลักฐาน,ส่วน ครูปรีชา ก็ไม่พูดถึงรายละเอียดในชั้นศาล บอกเพียงรู้สึกดีใจที่ได้พูดความจริง นำเสนอความจริงต่อศาล มั่นใจเหมือนเดิมว่าลอตเตอรี่เป็นของตัวเอง ผู้สื่อข่าวถามว่า วันนี้จะมีการไปร้องเพลงหรือไม่ และจะร้องเพลงอะไร ครูปรีชาก็บอกว่า เพลงต้องมีสักวัน,ด้าน ทนายษิทรา ก็เดินออกจากศาลตามๆ กันมา พร้อมเปิดเผยว่า วันนี้ทำหน้าที่ดีที่สุด พยานหลักฐานที่อีกฝ่ายมี ไม่มีอะไรใหม่ หรือถึงขั้นจะมาเซอร์ไพร์สได้ ในทางกลับกัน กลับเป็นประโยชน์ส่วนตัวให้ลุงจรูญด้วยซ้ำ โดยเฉพาะประเด็นที่สงสัยในหลักฐานข้อความทางไลน์ ฝั่งครูปรีชาไม่ได้เอาโทรศัพท์ให้ศาลดู แต่ปริ้นต์ภาพถ่ายทางไลน์มาใหม่ที่มีวันที่ด้วยแต่ยังมองว่า อาจเป็นหลักฐานเท็จที่สร้างขึ้นมาได้ จะขอให้ศาลไต่สวนอีกครั้ง,และการไต่สวนมูลฟ้องครั้งนี้ ก็ยังไม่เสร็จ ศาลนัดใหม่ วันที่ 29 มิ.ย. ตัวเองขอศาลว่าให้เร็วที่สุด จะได้จบเร็วๆ แต่อีกฝ่ายกลับขอเลื่อนไปเดือนกันยายน มองว่าหากเป็นของจริง มีพยานจริง ควรเร่งให้คดีกระจ่างเร็วๆ,ส่วนคดีที่ ทนายษิทรา และหมวดจรูญ ยื่นฟ้องคดีอาญา ครูปรีชา เจ๊บ้าบิ่น และ เจ๊พัช ฐานเบิกความเท็จ กรณียื่นคำร้องไต่สวนฉุกเฉิน อายัดเงินรางวัล ศาลนัดไต่สวนมูลฟ้อง วันที่ 11 มิถุนายนนี้ ทนายตั้มก็ยืนยันพร้อมมาก กลัวแต่อีกฝ่ายจะเลื่อนนัด,ส่วนกรณีที่ นายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรม เคยไปร้องเรียนต่อกระทรวงศึกษาธิการ ให้พักราชการครูปรีชา เนื่องจากมีคดีความในชั้นศาลครูปรีชายังยืนยันไม่มีการสั่งพักราชการ ยังไปสอนหนังสือทุกวัน
สืบพยานโจทย์ คดีหวย 30 ล้าน ไต่สวน ครูปรีชา นาน 4 ชม.ไม่เสร็จ ต่อสืบนัดหน้า 29 มิ.ย. ด้านครู ยังมั่นใจ ลอตเตอรี่ของตัวเอง ขอร้องเพลง ต้องมีสักวัน ทนายษิทรา ลั่น พร้อมมาศาล 11มิ.ย.นัดไต่สวน
หวย,หวย 30 ล้าน,ครูปรีชา,ลุงจรูญ,ต้องมีสักวัน,ข่าวทั่วไป